section_heading: Povijest
paragraph_text: Tijekom 2001. članovi sastava pišu pjesme i uvježbavaju sviračke sposobnosti. U prosincu 2001. Tino Čondić napušta sastav, a umjesto njega u siječnju iduće godine pridružuje se Kažimir Cukar. Godine 2002. nastupaju na nizu koncerata u Splitu i okolici, uključujući i prvu motorijadu na Mosoru. Ubrzo odlučuju snimiti CD i počinju skupljati sponzore. Krajem 2002. ulaze u studio i tijekom 2003. snimaju svoj album prvijenac, nazvan jednostavno po imenu sastava - Distorzija uma.